Rozhodnutie Komisie
z 10. februára 1998,
ktorým sa mení a dopĺňa rozhodnutie 97/569/ES o predbežných zoznamoch podnikov tretích krajín, z ktorých členské štáty povoľujú dovoz mäsových výrobkov
(Text s významom pre EHP)
(98/163/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach zostavovania predbežných zoznamov podnikov tretích krajín na prechodné obdobie, z ktorých sú členské štáty oprávnené dovážať určité výrobky živočíšneho pôvodu, výrobky rybolovu alebo živé lastúrniky [1], zmenené a doplnené rozhodnutím 97/34/ES [2], a najmä na jeho článok 2 ods. 4,
keďže predbežné zoznamy podnikov tretích krajín vyrábajúcich mäsové výrobky boli zostavené rozhodnutím Komisie 97/569/ES [3], naposledy zmeneným a doplneným rozhodnutím 98/9/ES [4];
keďže Singapur, Slovinsko a Švajčiarsko zaslali zoznam podnikov, ktoré vyrábajú hydinové mäsové výrobky, a v prípade ktorých príslušné orgány potvrdzujú, že tieto podniky sú v súlade s predpismi spoločenstva;
keďže je možné zostaviť pre Singapur, Slovinsko a Švajčiarsko predbežný zoznam podnikov, ktoré vyrábajú hydinové mäsové výrobky; keďže rozhodnutie 97/569/ES by sa preto malo príslušne zmeniť;
keďže opatrenia tohto rozhodnutia sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha rozhodnutia 97/569/ES sa doplní prílohou tohto rozhodnutia.
Článok 2
Toto rozhodnutie sa bude uplatňovať od 1. februára 1998.
Článok 3
Toto rozhodnutie je adresované členským štátom.
V Bruseli 10. februára 1998